**TDK kutatást ösztönző díj** az **EFOP-3.6.3-VEKOP-16-2017-00005** projekt keretből finaszírozva

**Odaítélés:** félévente 5 hónapra

**Díjazott Hallgatók száma:** 12 fő/tanév

**Összeg:** 15 000 Ft/fő/hó

**Feltétel:** Azon Hallgatók pályázhatnak a „TDK kutatást ösztönző díjra”, akik tudományos munkát végeznek a Kar valamelyik Tanszékén (ezt a témavezető igazolással alátámasztja), valamint **kari TDK Konferencián még nem vettek részt**.

Az ösztöndíj elnyerésével a Hallgató kötelezettséget vállal arra, hogy a soron következő **kari TDK konferencián részt vesz**, valamint az ösztöndíjas időszakban **végzett munkát** a Hallgató az ösztöndíjas időszak végén rendezendő **Tehetségnapon bemutatja**. A Tehetségnapon a bemutatott munkákat zsűri értékeli. A legjobb előadást bemutatók pénzjutalomban részesülnek. A Hallgató ösztöndíjának **utalásához havonta** aláírt **teljesítésigazolás** leadása szükséges. A teljesítésigazolást a témavezető és a tanszékvezető írja alá. Az ősszel nyertes hallgatók ösztöndíja novembertől márciusig tart. A tavasszal nyertes hallgatók esetében a nyári hónapok kimaradnak az ösztöndíja folyósításából, így ők márciustól májusig, illetve szeptembertől októberig kapnak ösztöndíjat.

Az ösztöndíjas hallgatóknak lehetőségük van **pályázni** az évente megrendezésre kerülő **TDK kurzuson való részvételre**, melyen ötleteket, segítséget kapnak az országos TDK konferencián való kiváló szerepléshez.

Az **OTDK konferenciára való bejutás** Hallgatói **díjazása** 50 000 Ft, melynek felét a kari TDK konferencia után kapja meg a Hallgató, a másik felét azután, hogy az OTDK konferencián bemutatta kutatását.

Jelentkezési lap leadása: Fizika-Automatika Tanszék, Dr. Zsomné dr. Muha Viktória

A beadott pályázatok elbírását a TDK bizottság végzi.

**Beadási határidő:**

• 2017. október 27. Elbírálás: 2017. október 31.

• 2018. február 15. Elbírálás: 2018. február 25.

*Kapcsolattartó:*

Dr. Nguyen Duc Quang,

 e-mail: nguyen.duc.quang@etk.szie.hu, tel: (1)-305-7640

Dr. Zsomné dr. Muha Viktória,

e-mail: zsomne.muha.viktoria@etk.szie.hu,

tel:(1)-305-7623